kardosdrur/scandi-wiki huggingface dataset:
Stomatosuchus

Stomatosuchus er en uddød art fra kridttiden af meget store, nære slægtninge til moderne krokodiller med usædvanligt formede kranier. De fossile rester, et enkelt, meget stort kranium og nogle halshvirvler, stammede fra Bahariya-formationen i den østlige Sahara i Egypten. De fossiler, der er det eneste materiale til at bestemme arten, blev fundet i 1925 af den tyske palæontolog Ernst Stromer von Reichenbach og anvendt ved beskrivelsen af Stomatosuchus inermis, men blev ødelagt under 2. verdenskrig, under et allieret bombeangreb på München i foråret 1944. Siden er der ikke fundet noget nyt materiale. Derfor er Stomatosuchus i dag kun kendt gennem publikationer og noter fra Stromer og Franz Nopcsa.

Karakteristika 

Den udfladede kranium var næsten to meter langt, hvoraf den snude, der lignede et andenæb, optog ca. 4/5. Underkæben, der er formet som et aflangt "U", var ekstremt slank og ca. 30 gange så lang som høj. De to nederste kæbegrene var parallelle med undtagelse af de forreste dele nær symfysen. De ovale tandlommer i overkæben havde en maksimal længde på 1,5 cm. Tænder var ikke kendt, men det kan udledes af størrelsen på tandlommerne, at de må have været meget små sammenlignet med kraniets længde. Mod bagsiden af kæbegrenene blev tandlommerne stadig mindre og mere smalle og smeltede endelig sammen i en rille.

Øjnene var placeret højt på hovedet og relativt tæt på hinanden.

Den samlede længde af dyret, som kraniet opdaget og beskrevet af Stromer tilhørte, anslås op til 10 meter.

Adfærd 

På grund af sin skrøbelige kæbe er det usandsynligt, at Stomatosuchus har været i stand til at udvikle så meget bidekraft som nutidens krokodiller. Også den lille størrelse på tænderne indikerer, at den måske har jaget bytte, der var væsentligt mindre end den selv. Den ernærede sig sandsynligvis ved relativt små fisk, som den kan have luret på i lavt vand med munden åben og simpelthen snuppet, hvis de svømmede for tæt på.

Senere i Miocæn havde de sydamerikanske kaimaner (Mourasuchus og andre) udviklet en lignende livsstil helt uafhængig af Stomatosuchus.

Systematik 

Stomatosuchus er typearten for familien Stomatosuchidae hvortil med den nuværende definition tillige hører Laganosuchus fra Cenoman i den vestlige del af Sahara (Niger, Marokko).

Noter

Litteratur 
 Paul C. Sereno, Hans C. E. Larsson: Cretaceous crocodyliforms from the Sahara. ZooKeys. Nr. 28 (Sonderausgabe), 2009, .

Forhistoriske dyr
Krokodiller
FavrskovAvisen

FavrskovAvisen var en ugeavis, der blev udgivet i Favrskov Kommune i Østjylland fra 2007 til 2017.

Historie 
Avisen blev etableret i 2007 ved en sammenlægning af Hadsten Avisen og Ugebladet for Hinnerup og Omegn. Begge aviser var blevet opkøbt af Berlingske Lokalaviser i henholdsvis 2001 og 2005, og én af drivkræfterne bag fusionen var kommunalreformen og etableringen af Favrskov Kommune samme år. I 2008 blev også Avisen Thorsø-Faarvang-Ulstrup en del af den nye ugeavis.

I 2015 køber Jysk Fynske Medier en række jyske lokalaviser og regionale dagblade, herunder FavrskovAvisen, af Berlingske Lokalaviser. Avisen har i mange år haft et samarbejde med Århus Stiftstidende og Randers Amtsavis, og har blandt andet delt redaktionslokaler med dem. I 2017 indgik Politikens Lokalaviser og Jysk Fynske Medier en "byttehandel", hvor Politikens Lokalaviser overtog en række østjyske lokalaviser, mens Jysk Fynske Medier overtog aviser i Syd- og Sønderjylland.

Efter opkøbet blev det besluttet, at FavrskovPosten (også ejet af Politikens Lokalaviser) og FavrskovAvisen skulle fusionere til Lokalavisen Favrskov ved årsskiftet 2017/18.

Oplag 
Oplagstal baseret på Danske Mediers oplagstal.

 2014: 26.110
 2015: 25.542
 2016: 25.242
 2017: 25.532

Se også 
 Lokalavisen Favrskov

Referencer 

Nedlagte ugeaviser i Danmark
Favrskov Kommune
Mehmet Coskun

Mehmet Coskun (født 5. November 1998) er en dansk fodboldspiller, der spiller for FC Roskilde, det ny nedrykkede hold fra NordicBet Ligaen, der i den kommende sæson skal spille 2. division. Mehmet er en alsidig spiller, der kan dække flere positioner på banen, men primært dækker venstre back. Mehmet er tidligere også holdspiller hos Avedøre IF og BK Avarta.

Referencer

Eksterne henvisninger 

Fodboldspillere fra Boldklubben Avarta
Lego Exo-Force

Lego Exo-Force var en produktlinje produceret af den danske legetøjskoncern LEGO. Serien blev lanceret i 2006 og blev fremstillet frem til 2008. Den var inspireret af japansk manga og anime som Mobile Suit Gundam og Robotech. Der blev udgivet sammenlagt 39 sæt, samt en lille bogserie og en række tegneseriehæfter.

Referencer

Eksterne henvisninger 
 Lego Exo-Force på Brickset
 Lego Exo-Force på Bricklink

Exo-Force
Wigerus Vitringa

Wigerus Vitringa (født 8. oktober 1657 i Leeuwarden, død 18. januar 1725 i Wurdum) var en advokat og maler fra 1600-tallet. Han var især kendt for sine malerier af havne- og havudsigter.

Liv og gerning 

Vitringa kom fra en familie af advokater og teologer fra Leeuwarden. Han studerede også selv jura ved Universitetet i Franeker, hvilken han afsluttede den 4. juli 1678. Efter uddannelsen bosatte han sig i Leeuwarden som advokat ved Hof fan Fryslân (et regeringskollegium, ikke at forveksle med den frisiske statholder). Foruden sine aktiviteter som advokat malede han portrætter og senere også havudsigter.

Senere var Vitringa bosiddende i Alkmaar, hvor han ikke udviste så stor interesse for at male. Han var medlem af Sankt Lukasgildet i Alkmaar fra 1696 til 1706.

Derefter vendte han tilbage til Leeuwarden. Som følge af, at hans syn blev stadig mere svækket af en øjenlidelse, kunne han ikke efter 1706 ikke længere male malerier. Han fortsatte dog med at undervise elever i maleri. En af hans studerende var Taco Hayo Jelgersma fra Harlingen. Jelgersma har lavet en række portrætter af Vitringa.

Vitringa døde i 1725 i Wirdum.

Vitringas arbejde er stærkt inspireret af malerier af Ludolf Bakhuizen, en af hans lærere. Derfor er en række værker af Vitringa også tidligere blevet tilskrevet Bakhuizen. Også Richard Brakenburg fra Haarlem har været lærer for Vitringa.

Litteratur 
  - De zeeschilder van Friesland; Friese Pers Boekerij. 

Malere fra Nederlandene
Personer fra Friesland
Lincoln Logs

Lincoln Logs er en type amerikansk legetøj, der består af firkantede små bjælker, der kan bruges til at bygge små bygninger som forter, hytter og lignende. De blev opfundet omkring 1916 af John Lloyd Wright, der var søn af den kendte arkitekt Frank Lloyd Wright. Lincoln Logs kom med i National Toy Hall of Fame i 1999.

Fra 2014 blev Lincoln Logs fremstillet af K'NEX Industries Inc. I slutningen af 2017 blev K'NEX købt af Basic Fun, Inc. i Florida efter at have indgivet konkursbegæring. Pride Manufacturing fra Burnham, Maine fremstillet i dag Lincoln Logs for Basic Fun.

Design 
Bjælkerne måler trekvart inch (omkring 2 cm) i diameter. Ligesom rigtige bjælker, der bruges til bjælkehytter, har de et hak i enden, der gør det muligt at sætte bjælkerne sammen i en ret vinkel, hvormed man kan opføre bygningsværker. Yderligere tilbehør til legetøjer inkluderer tage, skorstene, vinduer og døre, som gør det bygge realistisk udseende huse og andet. Senere udgaver af legetøjet inkluderede også dyr og menneskefigurer i samme skala som bygningerne.

Oprindeligt blev legetøjet fremstillet i sequoioideae-træ (redwood) med forskellige farver til tagstykkerne. I 1970'erne introducerede firmaet sæt helt lavet i plastik, men det blev ingen succes, og man gik derfor tilbage til rigtigt træ.

Referencer 

Konstruktionslegetøj
Hasbro
Bill Lee (sanger)

Bill Lee (21. august 1916 – 15. november 1980) var en amerikansk sanger, der lagde stemme eller sangstemme i mange film, for skuespillere i musicals og for mange Disney-figurer.

Eksterne henvisninger 
 

Personer fra Nebraska
Sangere fra USA
Kjell Askildsen

Kjell Askildsen (født 30. september 1929, Mandal, død 23. september 2021) var en norsk forfatter. Han har udgivet flere romaner, men er især kendt for sine noveller.

Bibliografi 
1953 – Heretter følger jeg deg helt hjem (novelle)
1955 – Herr Leonhard Leonhard (roman)
1957 – Davids bror (roman)
1966 – Kulisser (novelle)
1969 – Omgivelser (roman, filmet i 1973 som Maria Marusjka)
1974 – Kjære, kjære Oluf (roman)
1976 – Hverdag (roman)
1982 – Ingenting for ingenting (novelle)
1983 – Thomas F's siste nedtegnelser til almenheten (novelle)
1987 – En plutselig frigjørende tanke (novelle)
1991 – Et stort øde landskap (novelle)
1996 – Hundene i Tessaloniki (novelle)
1999 – Samlede noveller (novelle)
2005 – Alt som før (noveller i udvalg)
2015 – Vennskapets pris (novelle)

Referencer 

Romanforfattere fra Norge
Institut for Odontologi og Oral Sundhed, Aarhus Universitet

Institut for Odontologi og Oral Sundhed er et institut under Health på Aarhus Universitet. Instituttet ledes af institutleder Siri Beier Jensen.

Instituttet forsker indenfor følgende seks hovedområder:

 Orale sygdomme i befolkningen
 Orale økosystemer
 Diagnostiske systemer og metoder
 Oral knoglebiologi
 Oral funktion og smerte
 Oral rehabilitering

Eksterne henvisninger 
 Instituttets hjemmeside

Institutter ved Aarhus Universitet
Institut for Folkesundhed, Aarhus Universitet

Institut for Folkesundhed er et institut på Aarhus Universitet, der forsker i og arbejder for at fremme folkesundheden.

Forskning 
På instituttet forskes der i de sundhedsudfordringer samfundet står over for: Målet er at fremme sundhed og at forebygge, behandle og lindre sygdom. Forskningsemnerne omfatter biomekanisk, humanistisk og biologisk idrætsforskning, sundhedsydelser til ældre, samspil mellem patient og sundhedsperson, sundhedsfremme, biostatistisk og epidemiologisk metodeforskning, kost og helbred, reproduktionsforskning, miljøtoksikologi, arbejdsmedicin, luftforurening, arktisk miljø, forebyggelse af folkesygdomme i almen praksis, rehabilitering, socialmedicin, sundhedsøkonomi, sundhedstjenesteforskning, fysisk aktivitet og sundhed, trivsel og sundhed hos børn og unge, kvalitativ metode, international sundhed.

Undervisning 
På instituttet undervises der i metoder og indsatser, der er relevante for folkesundheden, ligesom der samarbejdes og videndeles med borgere, beslutningstagere, erhvervsliv, praktikere og andre forskere – kommunalt, regionalt, nationalt og internationalt.

Historie 
Det oprindelige institut blev etableret i 2005 ved en fusion af en række mindre sundhedsvidenskabelige institutter og blev etableret med en afdelingsstruktur, der i vidt omfang afspejlede de tidligere institutter. Institut for Idræt er i 2011 blevet fusioneret med institut for Folkesundhed.

Referencer 

Institutter ved Aarhus Universitet
Etableret i 2005
Gøril Snorroeggen

Gøril Snorroeggen (født 15. februar 1985 i Trondheim) er en norsk tidligere håndboldspiller og dobbelt olympisk mester.

Snorroeggen har tidligere spillet for Byåsen HE og Team Esbjerg.

Referencer

Eksterne henvisninger 

Personer fra Trondheim
Håndboldspillere fra Norge
Håndboldspillere fra Team Esbjerg
Håndboldspillere ved sommer-OL 2012
Deltagere for Norge ved sommer-OL 2008
Deltagere for Norge ved sommer-OL 2012
Olympiske mestre fra Norge
Birgitte Holm Sørensen

Birgitte Holm Sørensen er en dansk professor ved Institut for Læring og Filosofi ved Aalborg Universitet.

Uddannelse 
Birgitte Holm Sørensen afsluttede i 1970 sin lærereksamen fra Vordingborg Statsseminarium. I 1988 blev hun cand.pæd. fra Danmarks Lærerhøjskole. I 1995 opnåede hun sin ph.d.-grad fra Danmarks Pædagogiske Universitetsskole.

Karriere 
Birgitte Holm Sørensen blev i 2011 ansat som professor ved Institut for Læring og Filosofi ved Aalborg Universitet. Formålet med professoratet var blandt andet at "opbygge et forskningslaboratorium for informations- og kommunikationsteknologi (IKT) og didaktik med særlig fokus på innovativ brug af IKT i folkeskolen". Overordnet beskæftiger hun sig i sin forskning med temaerne It og læring, It og didaktisk design, Børn, unge og digitale medier samt Børn og digital produktion.

Tidligere har Birgitte Holm Sørensen været ansat som professor Institut for Uddannelse og Pædagogik ved Aarhus Universitet. Her var hun blandt andet institutleder på Institut for Didaktik.

Birgitte Holm Sørensen er medlem af flere komitéer og råd både nationalt og internationalt. Blandt andet blev hun i 2007 udnævnt som formand for Medierådet for Børn og Unge. Hun har ligeledes været en vigtig stemme i debatten om børn og unges digitale dannelse.

Kilder 

Professorer fra Aalborg Universitet
Ansatte ved Aalborg Universitet
Adrianna Płaczek

Adrianna Płaczek (født 10. december 1993) er en polsk håndboldspiller, som spiller i Nantes Loire Atlantique Handball og Polens kvindehåndboldlandshold.

Referencer 

Håndboldspillere fra Polen
Håndboldspillere fra Nantes Atlantique Handball
Sherm Clark

Sherman Rockwell "Sherm" Clark  (16. november 1899 - 8. november 1980) var en amerikansk roer og olympisk guldvinder, født i Baltimore.

Clark deltog som styrmand i to discipliner ved OL 1920 i Antwerpen. Han var med i den amerikanske otter, der vandt guld, efter finalesejr over Storbritannien, og samme dag var han med i firer uden styrmand, hvor amerikanerne fik en sølvmedalje, kun besejret af Schweiz.

OL-medaljer 
 1920:  Guld i otter
 1920:  Sølv i firer med styrmand

Referencer

Eksterne henvisninger 

Roere fra USA
Personer fra Baltimore
Erich Federschmidt

Erich Herman Federschmidt (14. juni 1895 - 24. februar 1962) var en amerikansk roer, født i Philadelphia. Han var bror til Franz Federschmidt.

Federschmidt deltog ved OL 1920 i Antwerpen, hvor han som del af amerikanernes firer med styrmand vandt en sølvmedalje, kun besejret af Schweiz i finalen. Bådens øvrige besætning var hans bror Franz Federschmidt, Carl Klose, Ken Myers og styrmand Sherm Clark. Det var det eneste OL han deltog i.

OL-medaljer 
 1920:  Sølv i firer med styrmand

Referencer

Eksterne henvisninger 

Roere fra USA
Personer fra Philadelphia
Franz Federschmidt

Franz Henry Federschmidt (21. februar 1894 - 14. april 1956) var en amerikansk roer, født i Philadelphia. Han var storebror til Erich Federschmidt.

Federschmidt deltog ved OL 1920 i Antwerpen, hvor han som del af amerikanernes firer med styrmand vandt en sølvmedalje, kun besejret af Schweiz i finalen. Bådens øvrige besætning var hans bror Erich Federschmidt, Carl Klose, Ken Myers og styrmand Sherm Clark. Det var det eneste OL han deltog i.

OL-medaljer 
 1920:  Sølv i firer med styrmand

Referencer

Eksterne henvisninger 

Roere fra USA
Personer fra Philadelphia
Carl Klose

Carl Klose (5. december 1891 - 15. januar 1988) var en amerikansk roer fra New York.

Klose deltog ved OL 1920 i Antwerpen, hvor han som del af amerikanernes firer med styrmand vandt en sølvmedalje, kun besejret af Schweiz i finalen. Bådens øvrige besætning var brødrene Franz og Erich Federschmidt, Ken Myers og styrmand Sherm Clark. Det var det eneste OL han deltog i.

OL-medaljer 
 1920:  Sølv i firer med styrmand

Referencer

Eksterne henvisninger 

Roere fra USA
Personer fra New York
Julius Beresford

Julius "Berry" Beresford Wiszniewski (29. juni 1868 - 29. september 1959) var en engelsk roer fra London.

Beresford deltog ved OL 1912 i Stockholm, hvor han som del af den britiske firer med styrmand vandt en sølvmedalje, kun besejret af en båd fra Tyskland i finalen. Bådens øvrige besætning var Karl Vernon, Charles Rought, Bruce Logan og styrmand Geoffrey Carr. Det var det eneste OL han deltog i.

OL-medaljer 
 1912:  Sølv i firer med styrmand

Referencer

Eksterne henvisninger 

Roere fra Storbritannien
Personer fra London
Karl Vernon

Karl Vernon (19. juni 1880 - 11. juli 1973) var en britisk roer, født i Tyskland.

Vernon deltog ved OL 1912 i Stockholm, hvor han som del af den britiske firer med styrmand vandt en sølvmedalje, kun besejret af en båd fra Tyskland i finalen. Bådens øvrige besætning var Julius Beresford, Charles Rought, Bruce Logan og styrmand Geoffrey Carr. Det var det eneste OL han deltog i.

OL-medaljer 
 1912:  Sølv i firer med styrmand

Referencer

Eksterne henvisninger 

Roere fra Storbritannien
Bruce Logan

Hubert Bruce Logan (2. marts 1886 - 24. november 1965) var en britisk roer fra Cambridge.

Logan deltog ved OL 1912 i Stockholm, hvor han som del af den britiske firer med styrmand vandt en sølvmedalje, kun besejret af en båd fra Tyskland i finalen. Bådens øvrige besætning var Julius Beresford, Karl Vernon, Charles Rought og styrmand Geoffrey Carr. Det var det eneste OL han deltog i.

OL-medaljer 
 1912:  Sølv i firer med styrmand

Referencer

Eksterne henvisninger 

Roere fra Storbritannien
Personer fra Cambridge
Geoffrey Carr

Geoffrey Carr (22. januar 1886 - 13. juli 1969) var en britisk roer fra London.

Carr deltog ved OL 1912 i Stockholm, hvor han som del af den britiske firer med styrmand vandt en sølvmedalje, kun besejret af en båd fra Tyskland i finalen. Han var styrmand i båden, der blev roet af Julius Beresford, Karl Vernon, Charles Rought og Bruce Logan. Det var det eneste OL han deltog i.

OL-medaljer 
 1912:  Sølv i firer med styrmand

Referencer

Eksterne henvisninger 

Roere fra Storbritannien
Personer fra London
Geert Lotsij

Gerhard Oswald "Geert" Lotsij (født 13. januar 1878, død 29. juni 1959) var en hollandsk roer fra Dordrecht, bror til Paul Lotsij.

Lotsij deltog ved OL 1900 i Paris, hvor han var del af den hollandske firer med styrmand. Båden vandt sit indledende heat og var dermed kvalificeret til finalen. Efter en del kontroverser og to afholdte finaleløb vandt hollænderne sølv efter en tysk båd. Bådens øvrige besætning var hans lillebror Paul Lotsij, Coenraad Hiebendaal, Johannes Terwogt og styrmand Hermanus Brockmann. 

Geert Lotsij blev uddannet læge.

OL-medaljer 
 1900:  Sølv i firer med styrmand

Referencer

Eksterne henvisninger 

Roere fra Holland
Personer fra Dordrecht
Deltagere for Holland ved sommer-OL 1900
Olympiske sølvmedaljevindere fra Holland
Johannes Terwogt

Johannes Hester Lambertus Terwogt (født 18. maj 1878, død 22. januar 1977) var en hollandsk roer.

Terwogt deltog ved OL 1900 i Paris, hvor han var del af den hollandske firer med styrmand. Båden vandt sit indledende heat og var dermed kvalificeret til finalen. Efter en del kontroverser og to afholdte finaleløb vandt hollænderne sølv efter en tysk båd. Bådens øvrige besætning var brødrene Geert og Paul Lotsij, Coenraad Hiebendaal samt styrmand Hermanus Brockmann.

Han blev uddannet læge og arbejdede som pædiatriker.

OL-medaljer 
 1900:  Sølv i firer med styrmand

Referencer

Eksterne henvisninger 

Roere fra Holland
Deltagere for Holland ved sommer-OL 1900
Olympiske sølvmedaljevindere fra Holland
Wojciech Jankowski

Wojciech Jankowski (født 1. april 1963 i Płock) er en polsk tidligere roer, der deltog i tre olympiske lege i slutningen af 1900-tallet.

Op gennem 1980'erne bankede Jankowski på til den absolutte elite i forskellige bådtyper med en VM-sjetteplads i firer med styrmand som bedste resultat. Han var med ved sit første OL i 1988 i Seoul, hvor han i toer med styrmand var med til at blive nummer ni. Han var derpå med til at vinde VM-bronze i firer med styrmand ved VM i 1991. 

Han var også med i samme båd ved OL 1992 i Barcelona sammen med Jacek Streich, Maciej Łasicki, Tomasz Tomiak og styrmand Michał Cieślak. Efter en femteplads i indledende heat blev polakkerne nummer to i opsamlingsheatet, hvilket var tilstrækkeligt til at få dem i A-finalen. Her var Rumænien stærkest og sikrede sig guldet foran Tyskland, mens Polen sikrede sig den sidste plads på medaljepodiet med en bronzemedalje. Det blev sidste gang, denne disciplin var på det olympiske program.

I 1993 roede han firer uden styrmand og var her med til at hente VM-sølv til Polen, og igen i 1995 kom han på VM-podiet med en bronzemedalje i firer uden styrmand. Til gengæld var OL 1996 i Atlanta noget af en nedtur, da den polske firer uden styrmand blev sidst i B-finalen og dermed samlet nummer tolv. 

De sidste år af hans elitekarriere bragte knap så gode resultater, hvor en sejr i B-finalen i firer med styrmand ved VM 1998 var det bedste. Samme år indstillede han sin elitekarriere.

OL-medaljer 
 1992:  Bronze i firer med styrmand

Referencer

Eksterne henvisninger 

Roere fra Polen
Deltagere for Polen ved sommer-OL 1988
Deltagere for Polen ved sommer-OL 1992
Deltagere for Polen ved sommer-OL 1996
Olympiske bronzemedaljevindere fra Polen
Maciej Łasicki

Maciej Piotr Łasicki (født 12. oktober 1965 i Gdańsk) er en polsk tidligere roer.

Łasicki var med til at vinde VM-bronze i firer med styrmand ved VM i 1991. 

Han var også med i samme båd ved OL 1992 i Barcelona sammen med Wojciech Jankowski, Jacek Streich, Tomasz Tomiak og styrmand Michał Cieślak. Efter en femteplads i indledende heat blev polakkerne nummer to i opsamlingsheatet, hvilket var tilstrækkeligt til at få dem i A-finalen. Her var Rumænien stærkest og sikrede sig guldet foran Tyskland, mens Polen sikrede sig den sidste plads på medaljepodiet med en bronzemedalje. Det blev sidste gang, denne disciplin var på det olympiske program.

Året efter var Łasicki med til at vinde VM-sølv i firer uden styrmand, og i 1995 var han med til at vinde VM-bronze i samme bådtype. Han indstillede sin elitekarriere efter 1997-sæsonen.

OL-medaljer 
 1992:  Bronze i firer med styrmand

Referencer

Eksterne henvisninger 

Roere fra Polen
Personer fra Gdansk
Deltagere for Polen ved sommer-OL 1992
Olympiske bronzemedaljevindere fra Polen
Jacek Streich

Jacek Franciszek Streich (født 12. oktober 1967 i Toruń) er en polsk tidligere roer, der roede flere forskellige bådtyper og var med i den internationale elite i mere end ti år.

Streich var med ved sit første OL i 1988 i Seoul, hvor han i toer med styrmand var med til at blive nummer ni. Han var derpå med til at vinde VM-bronze i firer med styrmand ved VM i 1991. 

Han var også med i samme båd ved OL 1992 i Barcelona sammen med Wojciech Jankowski, Maciej Łasicki, Tomasz Tomiak og styrmand Michał Cieślak. Efter en femteplads i indledende heat blev polakkerne nummer to i opsamlingsheatet, hvilket var tilstrækkeligt til at få dem i A-finalen. Her var Rumænien stærkest og sikrede sig guldet foran Tyskland, mens Polen sikrede sig den sidste plads på medaljepodiet med en bronzemedalje. Det blev sidste gang, denne disciplin var på det olympiske program.

I 1993 roede han firer uden styrmand og var her med til at hente VM-sølv til Polen, og igen i 1995 kom han på VM-podiet med en bronzemedalje i firer uden styrmand. Til gengæld var OL 1996 i Atlanta noget af en nedtur, da den polske firer uden styrmand blev sidst i B-finalen og dermed samlet nummer tolv. 

De sidste år af hans elitekarriere bragte knap så gode resultater, hvor en sejr i B-finalen i firer med styrmand ved VM 1998 var det bedste. Han indstillede sin karriere i 2000 inden OL.

OL-medaljer 
 1992:  Bronze i firer med styrmand

Referencer

Eksterne henvisninger 

Roere fra Polen
Deltagere for Polen ved sommer-OL 1988
Deltagere for Polen ved sommer-OL 1992
Deltagere for Polen ved sommer-OL 1996
Olympiske bronzemedaljevindere fra Polen
Tomasz Tomiak

Tomasz Piotr Tomiak (født 17. september 1967 i Nowy Tomyśl, død 21. august 2020) var en polsk roer.

Tomiak var med til at vinde VM-bronze i firer med styrmand ved VM i 1991. 

Han var også med i samme båd ved OL 1992 i Barcelona sammen med Wojciech Jankowski, Jacek Streich, Maciej Łasicki og styrmand Michał Cieślak. Efter en femteplads i indledende heat blev polakkerne nummer to i opsamlingsheatet, hvilket var tilstrækkeligt til at få dem i A-finalen. Her var Rumænien stærkest og sikrede sig guldet foran Tyskland, mens Polen sikrede sig den sidste plads på medaljepodiet med en bronzemedalje. Det blev sidste gang, denne disciplin var på det olympiske program.

Året efter var Tomiak med til at vinde VM-sølv i firer uden styrmand, men ellers blev det ikke til flere resultater fra den allerøverste top, inden han indstillede elitekarrieren i 1995.

OL-medaljer 
 1992:  Bronze i firer med styrmand

Referencer

Eksterne henvisninger 

Roere fra Polen
Deltagere for Polen ved sommer-OL 1992
Olympiske bronzemedaljevindere fra Polen